open-index/open-wikipedia-markdown huggingface dataset:
Pulo Doom

**Pulo Doom** (dibaca *Dom*, disebut ogé **Pulo Dum**) nyaéta pulo nu perenahna di Kota Sorong, Propinsi Papua Kulon, Indonésia. Ieu pulo miboga garis basisir sapanjang 4,5 kilométer jeung wilayahna dibagi kana dua kalurahan, Doom Kulon jeung Doom Wétan. Kaayaan topografi ieu pulo didominasi ku dataran handap jeung pabukitan handap. Sacara administratif, ieu pulo kabagi jadi 2 kalurahan, nyaéta Kalurahan Doom Kulon jeung Kalurahan Doom Wétan. Sababaraha pulo di sakurilinganna ogé kaasup kana 2 kalurahan ieu. Pulo Doom nu kaasup Kalurahan Doom Kulon miboga lega 2 kilométer pasagi nu wewengkonna kawates ku Kalurahan Soop di kulon, Kalurahan Raam di kalér, Kalurahan Doom Wétan di wétan, jeung Selat Dampier di kidul. Pulo Doom nu kaasup Kalurahan Doom Wétan miboga lega 1,5 kilométer pasagi nu wewengkonna kawates ku Kalurahan Doom Kulon di kulon, Kalurahan Raam di kalér, Kalurahan Kampung Baru di wétan, jeung Selat Dampier di kidul.

Dina taun 2018, jumlah pangeusi dina ieu pulo (jeung pulo di sakurilingna nu kaasup kana kadua kalurahan) nyaéta 8.993 jalma. 

Dina taun 1950-an, pamaréntah Walanda ngajadikeun Pulo Doom sabagai palabuhan padagangan jeung puseur pagudangan. Dina taun 1963, pamaréntah Walanda nyerahkeun ieu pulo ka pamaréntah Indonésia. Dina taun 1965, ku sabab Pulo Doom teu cukup deui nampung pertumbuhan jeung perkembangan kotana, pamaréntah  ngalihkeun pangwangunan ka daratan Papua. Dina taun 1970-an nepi ka 1980-an, Pulo Doom tetep jadi puseur padagangan masarakat lokal ku ayana pasar gedé deukeut jeung palabuhan. Ku sabab éta, masarakat Kota Sorong sok nyebrang ka ieu pulo lamun rék mésér kabutuhan sapopoé.

## Pariwisata 
Di sapanjang jalan nu ngabagi pulo jadi dua bagéan, loba wangunan arsitéktur Walanda nu desainna dihususkeun pikeun iklim tropis.

Di bagéan kulon bukit di Pulo Doom, aya garéja béthel nu miboga desain arsitektur Walanda tapi dindingna dibuat ku gaba-gaba (pelepah sagu). Ieu garéja disebut Garéja Oranye nu diwangun dina taun 1911 nepi ka 1913. Ieu garéja kiwari tos teu digunakeun pikeun imah ibadah, ku kitu kagiatan garéja dipindahkeun ka Garéja Jemaat Béthel Doom nu perenahna di puncak bukit. Di ieu pulo aya ogé masjid nu diwangun dina taun 1926 nu disebut Masjid Jami Doom. Masjid ieu perenahna di Kalurahan Doom Barat jeung ku masarakat dijadikeun puseur kagiatan kaagamaan jeung kamasarakatan.

Hiji-hijina tutumpakan nu aya di Pulo Doom nyaéta bécak. Bécak mimiti didatangkeun ka ieu pulo dina taun 1971. Bécak dipilih ku masarakat lantaran topografina nu datar. Di sisi numpak bécak, ieu pulo bisa dikurilingan ku jalan kaki nu lilana ngan 45 menit ku sabab legana teu gedé.

## Rujukan
Kota Palémbang

**Kota Palémbang** nyaéta hiji kota sakaligus puseur dayeuh propinsi Sumatra Kidul. Kota ieu aya di sisi Walungan Musi. Kota anu dieusian ku 1,6 juta jalma ieu mangrupa kota panggedéna di Sumatra beulah kidul.

## Transportasi 
Kota Palémbang dilayanan ku Bandara Sultan Mahmud Badaruddin II anu aya di kaléreun kota ieu. Bandara ieu ngalayanan ruteu doméstik jeung internasional. Sedengkeun pikeun karéta api, Palémbang boga Stasion Kertapati, stasion anu ngalayanan karéta api jarak jauh jurusan Bandar Lampung jeung jurusan Lubuklinggau.

Ayeuna, geus aya LRT Palémbang anu ngahubungkeun bandara jeung kawasan olahraga Jakabaring anu diresmikeun di tanggal 1 Agustus 2018.

## Tingali ogé 
Sumatra Kidul

## Rujukan 
## Tumbu kaluar 
 Loka Resmi Pamaréntah Kota Palémbang
Golden Gate

**Golden Gate** mangrupa  hiji selat anu ngahubungkeun Teluk San Francisco ka Samudra Pasifik. Golden Gate disebut ogé Tanjung ti Semenanjung San Francisco jeung semenanjung Marin nu dina taun 1937 geus dihubungkeun ku sasak Golden Gate. Garis basisir jeung cai anu ngaliwatan selat Golden Gate diatur ku Wewengkon Rékréasi Nasional Golden Gate 

## Cuaca 
Golden gate osok dikurilingan ku kabut, utamana dina waktos musim panas. Golden gate ngajieun patahan gedé dina pasir ti jajaran basisir california, nu nyababkeun kabut nuju ka teluk. Sanajan teu aya stasion ti Golden Gate nu layak, aréa dina selat Golden Gate miboga cuaca mediterania (köppen Csb) kawalang fluktuasi témperatur anu leutik, musim panas nu tiris jeung musim tiris nu hampang. pikeun stasion cuaca pangdeukeutna, tingali kotak cuaca San Francisco. makin deukeut Sasak Golden Gate ti samudra ngaindikasikeun Golden Gate jadi leuwih tiris dina musim panas.

## Referensi
Paranjé

**Paranjé** nyaéta kolong imah panggung nu dimangpaatkeun pikeun miara ingon-ingon. Ingon-ingon nu sok dipiara dina paranjé kayaning hayam, meri, éntog, marmot, jeung kelenci, embé jeung domba ogé sok dipiara dina paranjé mun pareng kolong imahna leuwih jangkung. Paranjé remen ogé dimangpaatkeun pikeun nunda pakakas tatanén, sakapeung suluh jeung hasil panén ogé sok ditunda di jero paranjé.

## Dicutat tina
Setyo Budi Hartanto

**Setyo Budi Hartanto** (gumelar di Temanggung, 6 Méi 1986) nu kiwari yuswa na 33 taun, nyaéta salah saurang atlét olahraga *difabel* ti Indonésia dina widang *lompat jauh* nu miboga kakurangan dina leungeunna anu teu sampurna tibarang lahir*.* Sanajan miboga kakurangan ieu, teu matak ngurangan sumangetna pikeun boga préstasi di widang olahraga.  

## Awal Karir 
Ngan miboga hiji leungeun ti barang lahir teu matak nyieun manéhna putus asa. Malah mah manéhna mampu ngabuktikeun yén kaum disabilitas ogé bisa miboga préstasi di widang olahraga nu malah jalma normal gé can tangtu mampu pikeun miboga éta préstasi. Kakurangan éta teu matak jadi panghalang manéhna bisa nganggeuskeun SMA dina taun 2004, sanggeus ti tamat SMA manéhna terus pindah ka Kota Surakarta , di ditu manéhna ngilu Pusat Rehabilitasi Dokter Suharto.

## Kalangenan 
Sanajan manéhna atlét lompat jauh, tapi Setyo Budi Hartanto miboga kalangenan nu jauh pisan tina widang olahraga nu dilakonananna. Setyo Budi Hartanto miboga kalangenan dina widang otomotif, manéhna sok ngahajakeun datang unggal aya paméran otomotif. Salian ti kalangénananna éta, kadaharan nu dipikaresep ku Setyo Budi Hartanto téh nyaéta kadaharan nu miboga mangpaat keur awak manéhna salaku atlét, kayaning sayur-sayuran, sarta susu, kusabab susu bisa ngabalikeun deui énergi jeung stamina sanggeus latihan atawa sanggeus tandang.

## Marén 
Manéhna meunangkeun medali pérak dina kajuaraan Asian Para Games 2018 nu diayakeun di Stadion Gelora Bung Karno, Jakarta. Kajuaraan  Asian Para Games 2018 nu diayakeun di Jakarta ieu jadi laga pamungkas pikeun Setya Budi Hartanto. Pikeun manéhna ieu kajuaraan téh mangrupa kareueus kusabab dina ieu tatandang manéhna bisa meunangkeun medali pérak kalawan luncatan sajauh 7,10 méter. Ieu meupeuskeun rékor manéhna di final *lompat jauh* putra T45/46/47 Asian Para Games 2018 di Stadion Utama Gelora Bung Karno, Senayan, Jakarta. Kareueus Setya Budi Hartanto bisa ngahadiahkeun medali pérak nu saacanna mah ngan saukur bisa ngahadiahkeun parunggu keur dunia atlét *difabel* di Indonésia. Sok sanajan marén dina gelaran Asian Para Games,  manéhna bakal tetep milu tandang dina gelaran lianna saperti Asean Para Games 2020 nu bakal datang.

## Rujukan
Kolom

, Washington, D.C.]]
**Kolom** atawa **pilar** dina arsitéktur jeung téhnik struktur nyaéta élemén struktur nu ngalirkeun beban struktur di luhurna ka élemén struktur di handapna ngaliwatan tekanan. Ku kituna, kolom bisa disebut salaku élemén tekan. Istilah kolom digunakeun hususna dina paletakan buleud gedé (*awak* kolom) nu boga hulu (*kapital*) jeung suku (*pedestal*) sarta dibuat ti batu, atawa katingalna saperti éta. Paletakan kayu atawa logam leutik biasana disebut *post*, sarta paletakan nu boga  wangun pasagi atawa wangun salian ti buleud biasana disebut *pier*. Pikeun panggunaan dina téhnik angin atawa gempa, kolom kudu didesain pikeun nahankeun gaya lateral. Élemén tekan lianna biasana disebut "kolom" ogé ku sabab kondisi teganganna sarua. Kolom sering digunakeun pikeun ngadukung balok atawa palengkung dina bagéan luhur témbok atawa lalangit. Dina arsitétkur, "kolom" bisa ngarujuk ka élemén struktur nu ogé boga sababaraha fitur proporsional jeung dékoratif. Kolom bisa jadi élemén dékoratif nu teu perlu dina hal struktur; loba kolom mangrupa bagéan ti témbok.

## Rujukan
Taman Nasional Redwood

**Taman Nasional Redwood** nyaéta taman nasional anu perenahna di California, Amérika Sarikat. saperti ngaranna, *Redwood*, anu hartina kai beureum mangrupa cicirén has tempat ieu. Taman Nasional ieu kawentar ku tatangkalanana anu jangkung pisan, malahan mah pangjangkungna di sakuliah dunya.

## Sajarah 
Pangeusi pituin basisir kalér California geus nyicingan leuweung ieu salila mangrébu-rébu taun. Saacan urang Éropa datang, urang Indian tuluy adaptasi jeung lingkungan ieu, ngaluyukeun basa, budaya, jeung adat istiadat anu nyababkeun kondisi lingkungan ieu kajaga.

Sumber kadaharan anu penting pikeun pangeusi pituin di antarana aya uncal, lauk nu asalna boh ti laut atawa ti walungan, kakacangan, béri, jeung sisikian. Maranéhna moro ku cara tradisional.

Spésiés manuk di taman nasional ieu cicing di habitat anu béda-béda. Aya nu di leuweung konifér, saperti bueuk jeung *woodpecker*, aya ogé anu cicingna di leuweung ék jeung tegalan, saperti élang buntut beureum *(Buteo jamaicensis)* jeung *western bluebird (Sialia mexican)*. Tuluy, aya nu di leuweung riparian jeung arus walungan, saperti *American dipper (Cinclus mexicanus) jeung yellow warbler (Setophaga petchia).* Aya nu di muhara jeung lahan baseuh *(bald eagles (Haliaeetus leucocephalus), osprey (Pandion haliaeus), peregrine falcons (Falco peregrinus)* jeung *belted kingfisher (Meaceryle alcyon))*, aya nu di basisir (bango beureum California), sarta nu panungtung aya anu di laut *(pigeon guillemots).*

Lauk asli anu kawentar nyaéta salmon jeung lauk forél. Lolobana sok aya di laut, ngan maranéhna sok ka walungan nalika usum mijah, tuluy ngendog di dinya.

Di darat, aya kira-kira 66 spésiés mamalia, kaasup 13 spésiés kalong jeung hiji spésiés opossum Virginia. Ti mimiti beurit anu pangleutikna, nepi ka uncal Roosevelt anu pangbadagna, aya di dieu. Mamalia ieu biasana cicing di taman nasional ieu, teu kamamana deui, iwal ti kalong anu cicing di taman ngan pas keur usum kawin atawa salila migrasi.

## Tutuwuhan 
Di Taman Nasional Redwood, tutuwuhan anu kawentar sarta anu jadi objék utama pikeun wisatawan nyaéta tangkal kai beureum (redwood) anu pohara jangkungna. Malahan mah jadi tangkal pangjangkungna di sakuliah dunya. Tapi, tangkal kai beureum mangrupa hiji ti loba spésiés tutuwuhan anu aya di dieu. Jinisna bervariasi, gumantung kana habitat jeung kaaayaan alam. Tangtuna tutuwuhan anu aya di basisir béda jeung anu tumuwuh di daratan anu leuwih luhur. Sanajan kitu, tangkal kai beureum angger jadi "maskot" utama taman nasional ieu.

## Galéri 

Redwood coast.jpg|Basisir Redwood
File:Redwood National Park REDW9356.jpg|Leuweung di Taman Nasional Redwood
File:Rosevelt Elk in the Redwood National Park, California.jpg|Uncal Roosevelt
File:Redw rhododendron 20061030191827.jpg|Kembang *rhododendron*

## Tingali ogé 
Taman nasional

## Rujukan
Ceplok endog

**Ceplok endog** atawa **endog ceplok** nyaéta deungeun sangu nu ilaharna tina endog hayam anu dikaluarkeun tina cangkangna tuluy digoréng dina minyak goréng panas tanpa rajét kokonéngna. Geus guyub ampir di sakuliah dunya nu ngaranna ceplok endog didahar pikeun mumuluk isuk, ngan teu matak nanaon mun ceplok endog ogé didahar di waktu-waktu séjénna. Ieu endog ceplok nyaéta salah sahiji cara pikeun ngolahkeun endog ku cara nu kawilang panggampangna, cara ngolahkeun endog nu séjén anu geus teu bireuk deui nyaéta aya dadar endog.
## Tempo ogé
*Dadar endog
*Alérgi endog
Stasion Kediri

**Stasion Kediri (KD)** (Aksara Sunda Baku: ; Basa Jawa: , *Sêtasiyun Kadhiri*) mangrupa stasion karéta api kelas badag tipeu C anu pererahna di Balowerti, Kediri, Kediri, tepatna di Jalan Stasion anu aya di wétan Jalan Dhoho, Kota Kediri. Stasion anu pererahna dina kaluhuran +68 m ieu kaasup Daérah Operasi VII Madiun. Stasion anu masih ngagunakeun sistém parsinyalan mekanik ieu ngabogaan génép jalur karéta api jeung jalur 1 kalawan sepur lurus. Di sabeulah kidul wétan stasion ieu aya sub dipo lokomotip anu baheula pernah digunakeun pikeun tempat istirahat jeung ngarawatan lokomotip KA Krakatau (kiwari ngaranna KA Singasari), KA Brantas, jeung KA Kahuripan; katilu rangkéan KA éta diparkir di jalur 4-6. Sanggeus katilu KA éta diperpanjang rutena nepi Blitar ti tanggal 1 April 2017, sub dipo sareng katilu jalur parkir éta geus jarang digunakeun deui.

Ti stasiun ieu, aya rél nuju Jombang liwat Pare anu aya di ujung kidul stasion jeung masih bisa katingali rélna, tapi kiwari geus teu aktip jeung weselna geus dicabut. Aya ogé parcabangan jalur di beulah kidul stasion nuju Depo Pertamina Kediri anu kiwari ogé geus teu aktip.

## Layanan karéta api 
### Kelas éksekutip 
Gajayana (reguler jeung fakultatif), tujuan Jakarta jeung tujuan Malang (aya karéta éksekutip jinis *luxury* dina jadwal reguler)

### Kelas campuran 
* Malabar, tujuan Jakarta jeung tujuan Malang liwat Bandung (éksekutip-bisnis-ékonomi AC)
* Singasari, tujuan Jakarta jeung tujuan Blitar (éksekutip-ékonomi AC plus)
* Brantas, tujuan Jakarta liwat Semarang jeung tujuan Blitar (reguler: éksekutip-ékonomi AC, tambahan: bisnis/ékonomi AC)
* Malioboro Éksprés, tujuan Yogyakarta jeung tujuan Malang (éksekutip-ékonomi AC plus)

### Kelas ékonomi AC plus 
* Majapahit, tujuan Jakarta liwat Semarang jeung tujuan Malang

### Kelas ékonomi AC 
* Matarmaja (reguler dan tambahan), tujuan Jakarta liwat Semarang jeung tujuan Malang
*Kahuripan, tujuan Bandung jeung tujuan Blitar

### Lokal ekonomi AC 
Dhoho, tujuan Kertosono nyambung Surabaya jeung tujuan Blitar

## Jadwal karéta api 
Ieu di handap jadwal karéta api panumpang anu eureun di Stasion Kediri **per 1 Desember 2019 (saluyu Gapeka 2019).**
* **KA Reguler**

* **KA Tambahan (nu operasi husus diwaktu lebaran jeung natal-taun baru; kadang ogé di poé nasional atawa ahir minggu nu tangtu)**
We Are the World 25 for Haiti

"**We Are the World 25 for Haiti**" nyaéta singel amal nu dirékam ku supergrup Artists for Haiti dina taun 2010. Ieu lagu mangrupa rékaman ulang ti lagu "We Are the World" nu dibuat ku Lionel Richie jeung Michael Jackson sarta diproduseran ku Quincy Jones. Ieu lagu dirékam deui dina rangka 25 taun saatos lagu mimitina dirilis jeung ngagalang dana pikeun korban gempa Haiti. Ieu lagu dirékam dina ping 1 Pébruari 2010 sarta dirilis dina upacara pambukaan Olimpiade Usum Tiis 2010 di Vancouver, Kanada nu disiarkeun ku saluran télévisi NBC dina ping 12 Pébruari 2010.

Dina taun 2010, ieu lagu direncanakeun dirékam deui dina rangka 25 taun saatos dirilis. Tapi, dina ping 12 Januari 2010, gempa nu boga magnitudo 7.0 Mw ngahancurkeun Haiti, nyababkeun kurang leuwih 230.000 jelema tilar dunya. Ti dinya, tujuan ngarékam gésér ka ngagalangkeun dana pikeun korban gempa, ku kitu jejerna jadi "We Are the World 25 for Haiti". Ieu lagu harepanna bisa ngagalangkeun sajuta dolar Amérika Sarikat pikeun korban gempa Haiti. Sateuacanna, vérsi asli ieu lagu bisa ngajual 20 juta kopi jeung beunang ngagalangkeun 63 juta dolar Amérika Sarikat pikeun program kamanusaan di Afrika.

## Rékaman 
"We Are the World 25 for Haiti" dirékam dina ping 1 Pébruari 2010 di Hollywood, Los Angeles, California, tepatna di studio nu sarua pikeun rékaman vérsi aslina dina taun 1985, Jim Henson Studios. Prosés rékaman ieu lagu salila leuwih ti 14 jam. Artis jeung panyanyi dina rekaman ieu béda jeung rékaman mimiti ku sabab Lionel Richie boga konsép ti perspéktif modérn. Total aya 85 artis jeung panyanyi nu ngilu nyanyi dina ieu lagu.

thumb|right|175px||Quincy Jones mangrupa tokoh kunci dina produksi jeung rékaman "We Are the World 25 for Haiti".
[thumb|right|175px|[Janet Jackson nu nyanyi barengan jeung sora Michael Jackson.]]
[thumb|right|175px|[Carlos Santana, salah sahiji artis sepuh nu ngilu dina rékaman.]]
[thumb|right|175px|[will.i.am nu nyanyikeun bagéan hip hop.]]

## Rilis 
Vidéo klip "We Are the World 25 for Haiti" mimiti ditongtonkeun dina upacara pambukaan Olimpiade Usum Tiis di Vancouver, Kanada jeung disiarkeun ku saluran télevisi NBC dina ping 12 Pébruari 2010. Isukanna, vidéo klip ieu lagu disiarkeun sarentak di 53 saluran télévisi doméstik jeung internasional.

## Rujukan 
## Tutumbu luar 
*
Alérgi endog

]]
**Alérgi endog** nyaéta réaksi sistim imun nu kaleuleuwihi kana protéin tina endog hayam, ogé endog meri, manila, soang, puyuh jeung sarupaning mamanukan lianna. Nu matak perluna barudak nu boga alérgi endog pikeun disingkahkeun tina kadaharan nu bisa waé ngandung endog, kayaning sarupaning kukuéhan, és krim, mayonés, jeung sajabana.

## Diagnosa 
Teu lila saanggeus ngonsumsi endog, anu miboga alérgi mah bakal langsung némbongkeun gejala-gejala kayaning réaksi kulit bareuh, bengep, baruntus, arateul atawa kaligata, ogé mengi atawa hésé engapan, irung mélér jeung bersin-bersin, panon beureum caian, ogé nyeri beuteung, seueul, uutahan atawa nyalingit, sarta anafilaksis. Sistim imun anu aya dina awak ngahasilkeun antibodi anu ngadétéksi alérgén, satuluyna nyumebabkeun réaksi paradangan sarta ngaleupaskeun zat kimia anu disebut histamin. Ku kituna di mana-mana ngagunakeun ieu vaksin, bisa jadi pamicu réaksi alérgi pikeun sawatara jalma. Fungsi antihistamin nyaéta pikeun ngalaaskeun kateugenah balukar tina baruntus atawa garing mata, sedengkeun EpiPen mah pikeun ngubaran réaksi anafilaksis anu kacida. Cara nu pangéféktifna sangkan teu keuna ku alérgi endog mah taya lian nyaéta ku cara nyingkahan ngonsumsi endog. Mun téa mah mibanda masalah jeung endog minangka bahan kaolahan endog anu digoréng, mangka singkahanana wangun endog anu digoréng we hungkul. Sabari néangan cara ngolahkeun endog anu kumaha sangkan teu jadi matak upama dikonsumsi téh, misalna téa mah ku cara diolah jadi kuéh mah teu matak ngadatangkeun réaksi alérgi teuing. Ti dinya perluna nyingkahan wangun ngolahkeun endog nu nyumebabkeun datangna masalah alérgi.

Kuran gleuwih 70% anu alérgi endog téh upama ngadahar kaolahan bahan endog anu geus dijieun misalna jadi kuéh atawa roti, data teu matak jadi alérgi. Salila prosés ngolahkeunna, geus ngarobah protéin endog sangkan kurang alergi. Ngan sok sanajan kitu, ngolahkeun endog kitu hungkul mah moal ngurangan kana kamampuhna pikeun micu alérgi. Dina kadaharan nu diolah kitu, bahan endog geus digalo jeung bahan-bahan lianna nu boa teuing bisa micu kana alérgi leuwih kacida.

Pentingna maca komposisi kadaharan sarta tatanya ngeunaan bahan kadaharan nu dijieun ku batur, sangkan suksésna nyingkahan ngonsumsi endog. Di babaraha negara, geus ditulis dina produk kadaharanna "mumkin ngandung endog" atawa "ieu produk dijieun di fasilitas nu ngasilkeun endog ogé". Mun teu yakin ngeunaan eusi hiji produk, dua hal anu bisa dipilampah, kahaiji calukan produsén sarta tanyakeun ngeunaan bahan-bahan spésifik nu kakandung dina éta produk, kadua teu kudu didahar éta produkna.

Orok nu karak borojol upama geus katara ciri yén éta orok boga alérgi, alusna mah indungna kudu nyingkahan endog. Lantaran indungna anu nyusuan, ngolocorkeun ci susu ka orokna sarta ieu bisa micu gejala alérgi ka orokna. Sanajan kitu, ieu endog mangrupa sumber nutrisi anu hadé, di jerona aya protéin, vitamin D, folat, sélénium, riboflavin, asam pantoténat, jeung zat beusi. Saupama ieu endog kudu disingkahan ogé, perlu gaganti nutrisina anu kawilang cukup kayaning tina daging, lauk, mamanukan, sisikian, jeung sayuran.

## Rujukan
Raksasa beureum

[250px|jmpl|Béntang raksasa beureum [Mira (béntang)|Mira.]]
**Raksasa beureum** mangrupikeun béntang anu sakarat dina tahap pamungkas évolusi béntang. Dina ngan ukur sababaraha miliar taun, Panonpoé urang sorangan bakal janten béntang raksasa beureum, dilegakeun jeung ngadahar planét-planét bagéan jero, bahkan kamungkinan Bumi.

Nalika bahan bakar hidrogén di tengah béntang ruksak, réaksi nuklir bakal ngamimitian mindahkeun kaluar kana atmosfir jeung ngaduruk hidrogén anu aya di cangkang anu ngurilingan inti. Akibatna, bagéan luar béntang mulai ngaleugaan jeung mendingan, ngarobah janten leuwih beureum. Ku langkungna waktos, béntang bakal janten raksasa beureum jeung tumbuh langkung 400 kali ukuran aslina. 

## Panonpoé ka hareup 
Sakitar 5 miliar taun, panonpoé bakal ngamimitian prosés ngaduruk hélium, janten béntang raksasa beureum. Nalika mekar, lapisan luarna bakal ngonsumsi Mérkurius jeung Vénus, jeung ngahontal Bumi. Élmuwan anu masih kénéh debat naha planét urang bakal ngaleungit, atawa naha éta bakal ngorbit bahya deukeut jeung béntang redup. Boh waé, kahirupan sakumaha anu urang terang di Bumi bakal parantos aya.

"*Nasib anu sami tiasa ngantosan planét jero dina sistem Tata surya urang, nalika panonpoé janten raksasa beureum jeung ngaluas nepi ka orbit Bumi sakitar 5 miliar taun ti ayeuna*," ceuk astronom Aléx Wolszczan, hiji astronom di Univérsitas Pennsylvania State, saurna dina hiji pernyataan.

"*Kahareupna Bumi nyaéta tilem jeung panonpoé mendidih di samudra, tapi batu panas bakal salamet*," ceuk ahli astrofisika Don Kurtz, ti Univérsitas Lancashire, ka Reuters.

Panonpoé anu parantos masihan panginten ka planét sanésna, kumaha ogé. Nalika béntang ngarobih jadi raksasa beureum, aranjeunna ngarobih zona anu biasa dina sistemna. Zona anu tempat anu kapuloan nyaéta wewengkon di mana cai cair tiasa aya, dianggap sawaréh gedé élmuwan janten daérah anu saumur hirup pikeun mekar. Kusabab béntang tetep raksasa beureum kanggo sakitar samilyar taun, kamungkinan aya sareng kahirupan pikeun muncul dina benda-benda di tata surya luar, anu bakal leuwih deukeut ka panonpoé.

## Réferensi 
## Tempo ogé 
* Lubang hideung
* Planét katai
*Luminositas
Rain Chudori

**Rain Chudori Soerjoatmodjo** () nyaéta saurang panulis, kurator, jeung aktris Indonésia. Manéhna babar ti pasangan panulis jeung jurnalis, Leila S. Chudori jeung Yudhi Soerjoatmodjo. 

Ku sabab dilingkupan ku kulawarga nu boga kasang tukang kapanulisan, karesepan manéhna ka dunya sastra dipangaruhan pisan ku buku nu dibaca kolotna, saperti karya Raymond Carver, Patrick Modiano, jeung Anton Chekhov nu diresepan ku bapana sarta karya James Joyce jeung J.D. Salinger nu diresepan ku indungna. Sanajan kitu, karya sastra nu nyababkan manéhna beuki resep kana dunya sastra nyaéta *Anna Karenina* karya Leo Tolstoy kusabab eusina nu "beurat", ku kitu manéhna boga pamikiran yén panulis bisa nyieun dunya sorangan dina pikiranna.

## Karier kapanulisan 
Rain Chudori mimiti nulis dina umur 14 taun, atawa, ti taun 2009. Ti dinya, manéhna tos nulis leuwih ti 40 carpon basa Inggris nu dipedalkeun dina sababaraha média jeung majalah, saperti *Jakarta Globe*, *the Jakarta Post*, *Tempo English*, jeung *Whiteboard Journal*, sarta nepi ka majalah luar, *Nylon magazine*. Ieu antologi dipamérkeun di Frankfurt Book Fair 2015.

Dua taun salajengna, tepatna dina Oktober 2017, Rain medalkeun novél mimitina nu boga jejer *Imaginary City* di handap pamedal nu sarua jeung karya mimitina. Ieu novél dijieun ku manéhna salila tilu bulan dina basa Inggris. Ieu novél dipamérkeun ogé dina ajang Frankfurt Book Fair 2017. Di jero Comma Books, manéhna jadi kurator, éditor, sarta panarjamah, salah sahijina kalibat dina panarjamahan karya Raka Ibrahim, *Bagaimana Tuhan Menciptakan Cahaya*.

## Filmografi 
Salian aktip nulis, Rain Chudori ogé pernah jadi pamaén dina sababaraha filem. Filem mimiti nu dimaénkeun ku manéhna nyaéta *Rocket Rain* nu disutradaraan ku Anggun Priambodo jeung dipedalkeun dina taun 2013. Dina ieu filem, manéhna merankeun tokoh nu boga ngaran nu sama, Rain. Ti filem ieu, manéhna meunang nominasi Aktris Anyar Pangalusna dina Piala Maya 2014. Salanjutna, filem kadua nu dimaénkeun ku manéhna nyaéta *Sleep Tight Maria*; ieu filem disutradaraan ku Monica Vanesa Tedja jeung dipedalkeun dina taun 2014. Filem ieu meunang dina kompetisi filem pondok Féstival Sinema Prancis 2015. Dina taun 2017, manéhna merankeun tokoh Mimi dina filem nu disutradaraan ku Lucky Kuswandian, *Galih dan Ratna*. 

## Tingali ogé 
* Leila Chudori

## Referensi 
## Tutumbu luar 
* 
*
Muhammad Réza Pahlévi Isfahani

**Muhammad Réza Pahlévi Isfahani** (gumelar di Blitar, 6 Agustus 1997) nyaéta pamaén badminton ganda putra asal Blitar, Jawa Wétan, Indonésia. Manéhna nyaéta hiji ti 98 atlit anu miluan *Pelatihan Nasional Persatuan Bulutangkis Seluruh Indonésia* (Pelatnas PBSI) taun 2019.

## Karir badminton 
Réza mimiti aktip di dunya badminton nasional di taun 2014. Nalika maén, manéhna maké leungeun katuhu. Réza dipiharep jadi pamaén ganda putra anu hébat engké jaga. Ngan, kabéh wawakil éta euweuh nu meunang gelar pinunjul hiji-hiji acan.

## Pasangan dina badminton 
* Fachriza Abimanyu (ganda putra)
* Muhammad Fachrikar (ganda putra)
* Kenas Adi Haryanto (ganda putra)
* Akbar Bintang Cahyono (ganda putra)
* Zarra Faza Azka (ganda campuran)

Salian ti éta, Réza/Akbar gé kungsi jadi *runner up* di *Hyderabad Open 2018*, jeung pinunjul kahiji di turnamén *Finnish Open 2018*. Sedengkeun pas jeung Kenas Adi Haryanto, Réza jadi pinunjul di *Singapore International 2017*, sarta jadi *runner up* di *Indonésia International 2017*, *Orleans International 2017*, jeung *Iran Fajr 2017*.

## Peringkat 
### Peringkat dunya 
Kiwari, manéhna, jeung Akbar Bintang Cahyono, nempatan peringkat ka-99 ganda putra sadunya *(World Ranking)* sarta ka-59 ganda putra pikeun peringkat tur dunya *(World Tour Ranking)* (per 9 Désémber 2019).

Rékor peringkat pangluhurna anu kungsi dihontal ku Réza nyaéta ka-34 ganda putra sadunya *(World Ranking)* (tanggal 27 Séptémber 2018) sarta ka-17 ganda putra pikeun peringkat tur dunya *(World Tour Ranking)* (per 15 Januari 2019).

### Peringkat nasional 
Ieu mangrupa tabél data peringkat anu kungsi dihontal ku pasangan ganda putra Muhammad Réza Pahlévi Isfahani/Akbar Bintang Cahyono salila sataun katukang. (Dimutahirkeun 9 Désémber 2019)

## Data patandingan 
### Ganda putra pasangan Muhammad Réza Pahlévi Isfahani/Akbar Bintang Cahyono
## Tingali ogé 
Badminton

## Rujukan
Pulo Sebuku (Sumatra)

**Pulo Sebuku** (disebut ogé **Seboekoe** Di wétan ieu pulo aya Pulo Sebuku Kecil nu jarakna sakitar 800 méter jeung boga punclut pangluhurna 142 méter. Ti 132 pulo nu aya di Lampung, pulo nu legana 17,71 kilométer pasagi ieu mangrupa salah sahiji pulo nu boga pangeusi.

Pulau Sebuku boga peran dina ngalindungan garis basisir di suku Gunung Rajabasa ti abrasi ku gelombang laut nepi ka tsunami ti érupsi Gunung Krakatau.

## Sajarah 
Dina érupsi Gunung Krakatau taun 1883, kasaluruhan pangeusi di Pulo Sebuku nu jumlahna 150 jelema tilar dunya. Ieu pulo katimbun sababaraha méter ku lumpur ti letusan.

## Ekologi 
Leuweung nu asli di Pulo Sebuku tos teu aya lantaran kasapu ku tsunami jeung *nuée ardente* dina taun 1883 nu dihasilkeun érupsi Gunung Krakatau. Leuweung ieu kiwari tos kaganti ku pepelakan budidaya. Ieu pulo ogé kaasup kana zona perikanan budidaya, nyaéta zona pikeun pangembangan komoditas budi daya laut saperti rumput laut jeung lauk. Tapi, hasil panalungtikan ieu nunjukkeun yén spésiés satoan jeung tutuwuhan ieu leuwih mungkin asup ti Pulo Jawa tibatan ti Pulo Sebuku.

Pulo Sebuku jadi habitat tetep ti manuk japati *Macropygia emiliana*.

## Pariwisata 
Pulo Sebuku bisa didatangan ku cara numpak parahu nelayan salila 1,5 jam ti Darmaga Canti, Kalianda. Pulo ieu biasana didatangan turis pikeun ningali pamandangan jero lautna ku cara *snorkeling*. 

Pamaréntah Propinsi Lampung boga rencana ngembangkeun pariwisata basisir Pulo Sebuku jeung infrastruktur jalur cai sarta aktivitas perikanan. Tapi, saperti pulo-pulo nu aya di sakitarna, objék wisata di ieu pulo masih teu acan boga izin pangelolaan ti pamaréntah.

## Rujukan
Ahmad Taufik

**Ahmad Taufik** nyaéta salah saurang wartawan senior Témpo sarta kawentar ku artikel-artikelna anu kritis kana kapamingpinan ala diktator Soeharto. Ahmad Taufik cekel gawé di majalah Témpo nepi ka ayana larangan ti Menteri Penerangan, Harmoko dina jaman orde baru, dina taun 1994.

## Riwayat Hirup 
Ahmad Taufik atawa sok dilandih AT atawa Até lahir di Jakarta, katurunan ti Hadrami, dina tanggal 12 Juli 1965. Sakola di SMAN 24, dituluykeun kuliah di Bandung, Universitas Islam Bandung, kalayan lulus salaku sarjana hukum. Ahmad Taufik, di kampusna aktip dina sababaraha protés mahasiswa kana kasus Tanah Badéga. Saméméh tilar dunya, Ahmad Taufik neruskeun magister di Universitas Padjajaran, jurusan Hubungan Internasional. Pamajikan Taufik katelah Syafai'liyin sarta anakna dingaranan Alianzi Muntazhar.  Ku ayana hukuman panjara ka Taufik, jadi puseur perhatian pers jeung para jurnalis, lantaran dianggap salaku hiji catetan mundur pikeun kabéasan pérs. Taufik jadi gambaran perlawanan ti satukangeun panjara anu kawani jeung rasa tabahna tan watesan. Sabab prinsipna nyaéta "Méré inpormasi luyu jeung paktana nyaéta kawajiban kuring, sarta hak masarakat pikeun meunangkeun inpormasi éta". Bahan buku téh kungsi ditulis ulang lantaran pihak penerbit, ménta sangkan ngurangan porsi séks dina naskah mimiti. 

## Wartawan Sénior 
AT kawentar ogé salaku wartwan sénior sabab sajaba ti jembarna pangalaman di dunya pérs sarta jadi pelopor dina ngadegna AJI AT ogé nulis sababraha buku, sarta pernah ngaliput di tapelwates Pakistan-Afganistan (Tribat Area) mangsa harita Amérika keur nyerang pamaréntahan Taliban di Afganistan dina taun 2001. Sajaba ti éa, pernah ogé ngaliput pemilihan umum di Irah, dina tanggal 24 Janwari nepi ka 1 Maret 2005.

## Rujukan
Klindamisin

jmpl|Struktur Klindamisin
Klindamisin atawa *Clindamycin* mangrupa salah sahiji antibiotik kelas *lincomycin* anu digunakeun pikeun ngobatan inféksi anu disababkeun tina baktéri anaerob gram positif. Hasiatna pikeun ngubaran inpéksi dina paru-paru, kulit, getih, alat réproduksi, tulang, jeung organ-organ jero séjénna. Sajaba ti éta, obat ieu ogé sok digunakeun pikeun ngubaran tapak éwateun atawa sakapeung sok diadumaniskeun jeung obat séjén pikeun ngubaran *anthrax* atawa malaria. Dina sababaraha kajadian, obat ieu sok digunakeun pikeun nyegah *endocarditis* (infeksi katup jantung). Obat ieu bisa ogé digunakeun pikeun ngubaran inféksi ceuli, *tonsillitis*, (amandel), *faringitis* (radang genggerong) sarta *tasksoplasmosis*. Anu dirékomendasikeun kana fraktur terbuka nurutkeun *British Orthipaediction* (BOA) *and British Assosiation of Plastic, Reconstrukctive jeung Aesthetic Surgeons* (BAPRAS) nyaéta antibiotik *co-amoksiklav Sefuroksim* (atawa klindamisin saupama alérgi penisilin) sarta kudu buru-buru dibikeun ka pasénna.

## Cara Nyimpen 
Klidamicin nyaéta salah sahiji obat anu kudu disimpen dina suhu ruangan, sarta kudu dijauhkeun tina sinar panon poé atawa tempat anu baseuh, sabab bakal nimbulkeun karuksakan, Sajaba ti éta teu meunang ditunda di kamer cai atawa dina lomari és (dibekukeun). Salawasna kudu merhatikeun cara nunda ieu obat, saupama teu ngarti tanyakeun ka apotéker sarta kudu dijauhkeun tina jangkowan barudak. Perhatikeun ogé mangsa kadaluarsana éta obat.

## Indikasi Klindamisin 
Aya sababaraha indikasi obat Klindamisin di antarana:

* Inféksi serius akibat tina baktéri anaerob gram positip
* inféksi serius kana saluran napas, kulit, jaringan lunak, inféksi beuteung bagian jero, inféksi baham,  (absés periodal & periodontitis)
* inféksi ginekologi, saperti éndometritid, *salpingitis*, *selulitis pelvis* pasca operasi vagina jeung *inflamasi pelvis*
* Nu boga panyakit AIDS bisa ngagunakeun klindamisin bareng jeung porometamin pikeun terapi tokoplasmik énséfalitis.  

## Kontraindikasi 
* Teu meunang digunakeun ka pasén nu boga riwayat hipersénsivitas kana klindamisin jeung linkomisin atawa kandungan séjén anu sarua.

* Teu meunang dinikeun ka pasén anu boga riwayat *kolitis* *ulseratif* atawa *koitid pseudomembranosa*.
* Teu meunang dibikeun kanu boga kondisi médis saperti imunisai/vaksin 

## Perhatian Husus 
Hadéna mah teu weléh konsultasi ka dokter saupama boga kondisi médis ieu di handap:

* Alérgi kana klindamisin
* Gangguan peujit, *kolitis*, *crohn*
* éksim atawa alérgi kulit
* Asma atawa réaksi alérgi parah kana asprin
* Ngagunakeun klindamisin dina waktu lila bisa nimbulken méncrét jeung *pseudomembranosus colitis* sabab gangguan flora normal usus.

## Rujukan
Taman nasional

**Taman nasional** nyaéta hiji wewengkon pikeun ngamumulé alam anu boga ékosistem asli, anu dikokolakeun kalawan sistem *zonasi*  dimangpaatkeun pikeun tujuan panalungtikan, élmu pangaweruh, atikan, budaya, *pariwisata*, jeung rékréasi. Taman nasional mangrupa salah sahiji wanda kawasan konservasi anu ditangtayungan, biasana ditangtayungan ku pamaréntah.8

## Tingali ogé 
* Cagar alam
* Taman
* Leuweung

## Rujukan
Piala Intercontinental

**Piala Intercontinental** mangrupikeun kompetisi maén bal anu minangka cikal tina Piala Dunia FIFA Club. Éta dimaénkeun antara taun 1960 sareng 2004. 
Sadaya juara parantos namina "juara dunya" ku FIFA ku cara resmi.

## Daptar kameunangan 
1960 - Real Madrid

1961 - Penarol

1962 - Santos

1963 - Santos

1964 - Inter

1965 - Inter

1966 - Penarol

1967 - Racing Avellaneda

1968 - Estudiantes

1969 - Milan

1970 - Feyenoord

1971 - Nacional

1972 - Ajax

1973 - Independiente

1974 - Atletico Madrid

1975 - teu maén

1976 - Bayern 

1977 - Boca Juniors

1978 - teu maén

1979 - Olimpia

1980 - Nacional

1981 - Flamengo

1982 - Penarol

1983 - Gremio

1984 - Independiente

1985 - Juventus

1986 - River Plate

1987 - Porto

1988 - Nacional

1989 - Milan

1990 - Milan

1991 - Crvena zvezda

1992 - São Paulo

1993 - São Paulo

1994 - Velez Sarsfield

1995 - Ajax

1996 - Juventus

1997 - Borussia Dortmund

1998 - Real Madrid

1999 - Manchester United

2000 - Boca Juniors

2001 - Bayern 

2002 - Real Madrid

2003 - Boca Juniors

2004 - Porto
Taman Alam Lumbini

jmpl|Pagoda Taman Alam Lumbini
**Taman Alam Lubini** nyaéta  salah sahiji tempat wisata rohani, anu aya di Indonésia, nyaéta di Sumatra Utara. Taman Alam Lubini, nyaéta tempat wisata anu wangunna Pagoda, kaéndahanana dilengkepan ku tiisna hawa Tanah Karo. Ti saprak dibuka dina tau 2010 Taman Alam Lubini, kiwari jadi déstinasi wisata Brastagi anu kakoncara. Pagoda anu aya di Taman Alam Lubini mangrupa Pagoda warna emas agréng jeung méwah, sarta jadi pagoda anu pangjangkungna di Indonésia, kalayan geus kacatet di Museum Rekor Muri Indonésia. Dina jero Pagoda bagian tengah, aya opat rupang Buddha ukuran sedeng kalayan nyanghareup ka opat juru rohangan, anu tengah-tengahna dijadikeun tempat ibadah pikeun anu daratang ka dinya. Di Taman Alam Lubini, aya aturan pikeun tamu, nyaéta teu meunang motrét ngagunakeun HP jeung teu meunang barangdahar di jero Pagodana. Taman Alam Lubini nyimpen kurang leuwih 2.958 rupang Buddha, 30 rupang Arahat jeung 108 relik suci sarta gegedéna dicokot langsung ti Myanmar, kaasup pucak Pagonana , anu jangkungna 46, 8 meter dina luhureun stupa.  Legana Taman Alam Lubini téh kira-kira tilu héktar, kalayan disuguhan ku rupa-rupa kaéndahan alam jeung ornamén-ornamén Buddha, sarta nu matak leuwih ngirutna aya réplika pagoda anu ceplés jeung pagoda anu di Myanmar sarta jadi répliika ka dua panggedéna sa-Asia Tenggara.  

## Pantangan 
Taman Alam Lubini, mémang lain sagawayah tempat peleseiran, tapi mangrupa tempat wisata rohani, ku kituna teu héran saupama aya sababaraha pantangan anu kudu diperhatikeun ku para tatamu anu daratang, pantangan éta nyaéta di antarana;

# Teu meunang motrét ngagunakeun HP
# Teu meunang maké sendal atawa sapatu
# Teu meunang mawa kadaharan jeung inuman
# Wajib ngagunakeun pakéan anu sopan jeung rapih
# Teu meunang haliwu, sarta wajib ngajaga katartiban
# Wajib ngajaga kabersihan di sabudeureu Taman Alam Lubini  

## Sejarah Réplika Pagoda Shwedagon 
Réplika Pagoda Shwedagon téh diwangun kira-kira taun 2007, sarta bisa diréngsékeun dina taun 2010. Peresmianna dihadiran ku 1.250 anggota Sangha anu ngawengku tina 100 urang Bhiksu ti Indonésia jeung 650 anggota anu asalna ti Burma Myanmar sarta 40 anggota dating langsung ti Thailand, malah aya ogé anu datang ti nagara séjén, kurang-leuwih aya 20 urang, sarta kacatet dina sajarah yén nalika peresmianna meunang rekor muri katégori Panja Bakti alias pemberkahan panglobana, anu didatangan ku rébuan anggota Sangha. sedengkeun sajarah ngaran Taman Alam Lubini dicokot tina hiji ngaran tempat, anu mana ngaran tempat kasebut ngaranna Lubini, pernahna aya dina suku gunung Himalaya, Nepal. Lubini mangrupa tempat SIddharta Gautama dilahirkeun sarta satuluyna Siddharta Gautama bakal jadi Buddha.

## Rujukan
Lini jeung sunami Samudra Indonésia 2004

**Lini jeung sunami Samudra Indonésia 2004** (ogé katelah **Sunami Acéh 2004**) kajadian jam 00:58:53 UTC kaping 26 Désémber, puseurna di luar basisir kulon Sumatra kalér, Indonésia. Ieu mangrupa lini handap laut mégatrus anu gedéna kacatet 9.1-9.3 Mw, ngahontal intensitas Mercalli nepi ka IX di sababaraha tempat. Ieu lini alatan bejadna patahan antara Lémpéng Burma jeung Lémpéng India. 

Balukarna, mucunghul saruntuyan gelombang sunami anu luhurna nepi ka 30 méter, anu ngala nyawa 227.898 urang di 14 nagara, panglobana di Banda Aceh. Ieu bancana kaasup anu pangnyilakakeunana sapanjang catetan sajarah.
Nepenthes × hookeriana

***Nepenthes &times; hookeriana*** () nyaéta salah sahiji spésiés kantong semar hasil hibrida alami ti *N.&nbsp;ampullaria* jeung *N.&nbsp;rafflesiana*. Ku sabab kitu, ieu spésiés boga ciri di tengah-tengah kadua spésiés éta. Ieu spésiés kasebar di Kalimantan, Sumatra, jeung Malaysia.

## Ciri 
*Nepenthes &times; hookeriana* boga ciri jeung sipat di antara *N.&nbsp;ampullaria* jeung *N.&nbsp;rafflesiana* lantaran manéhna mangrupa hibrida ti kadua spésiés ieu. Péristomna leuwih gedé, tapi teu ngaleuwihan bates luar biwirna. Tutupna leuwih sempit ti *N.&nbsp;rafflesiana*, tapi leuwih lébar ti *N.&nbsp;ampullaria*. Kantongna sarupa jeung *N.&nbsp;ampullaria* nu bentukna buleud endog, ngan leuwih jangkung jeung ipis. Salian ti bentuk jeung ukuran ti kantongna, variasi warna jeung corak kantongna ogé gabungan ti kadua spésiés indukna.

Saperti kadua spésiés indukna, *Nepenthes &times; hookeriana* leuwih resep tumbuh di tempat nu garing jeung iuh tibatan baseuh jeung kabuka.

## Rujukan
Nepenthes dubia

***Nepenthes dubia*** () nyaéta salah sahiji spésiés kantong semar nu éndemik di Pulo Sumatra. Spésiés ieu mimiti kapanggih ku Bünnemeijer dina ping 29 Méi 1917 di Gunung Talamau, tepatna dina kaluhuran 1.900 méter. Ieu spésiés mirip jeung *N.&nbsp;inermis*, tapi aya sababaraha ciri béda nu nyababkeun kadua spésiés dipisahkeun.

## Ciri 
*Nepenthes dubia* boga kaitan jeung kamiripan kalayan *N.&nbsp;inermis*. Kadua spésiés ieu boga wangun kantong, tutup, jeung helai daun nu sarua. Sanajan kitu, kadua spésiés boga loba bédana, nyababkeun kaduana teu bisa dihijikeun dina hiji spésiés. *N.&nbsp;dubia* boga péristom datar, nu teu aya dina *N.&nbsp;inermis*. Salian éta, kantong *N.&nbsp;dubia* kurang ngawangun corong nu lébar, kelenjar nu leuwih loba jeung leuwih leutik ukuranna, sarta tutup nu leuwih lébar (5 miliméter, béda jeung *N.&nbsp;inermis* nu lébarna 3 miliméter). Ku sabab *N.&nbsp;dubia* boga péristom, aya kamungkinan yén ieu spésiés mangrupa hibrida alami *N.&nbsp;inermis* jeung *N.&nbsp;bongso* lantaran boga kamiripan ogé.

## Rujukan 
## Tutumbu luar 
* Potograf *N.&nbsp;dubia* di Carnivorous Plant Photofinder.
Kimpul

**Kimpul**; *Arum esculentum*; ngaran ilmiahna *colocasia esculenta (L) Schott* nyaéta hiji tutuwuhan nu asalna tina kulawarga  *Araceae*. Kimpul téh tutuwuhan pituin ti Afrika, kiwari geuy nyebar loba hirup di nagara-nagara  nu mibanda iklim tropis.
 Beuti jeung dauna bisa dikonsumsi kalawan mibanda rasana nu mandiri, tapi saméméhna kudu diasakan heula.

## Ciri mandiri
Daunana héjo tur rubak 30 – 60 cm, wujuda kawas daun kuping gajah aya ogé nu semu buleud. 

Kembangna bijil paneuri di mana pucuk daun geus teu bijil deui, panjangna kurang leuwih 20 – 25 cm. Kelirna konéng reregetan mencos ka tungtuna, kembang bikangna semu héjo bijil handapeunna deukeut jeung palapah daun. 

## Kagunaan séjén
Tangkalna beunang ngabebek (dijus) bisa dimangpaatkeun pikeun ngubaran raheut, sahenteuna ieu geus dilakukeun ku urang India dina waktu nu geus lila.
## Dicutat tina
## Dicutat tina
Muhammad Rafli

**Muhammad Rafli**  (gumelar di Malang, 24 Novémber 1998) nyaéta pamaén bola *profesional* asal Indonésia kalahiran Malang, Jawa Wétan nu kiwari maén jeung Klub AREMA FC. Kolona Iqbal Rasyid jeung Ruli Sulistyawati.

## Kasang Tukang 
Muhammad Rafli téh anak kadua ti tilu dulur, nincak umur dalapan taun, manéhna asup ka Akademi Villa ditaun 2006. nu tuluy manéhna asup ka Sakola Sépak Bola ASIOP di taun 2006. Salila dalapan taun manéhna diajar di éta sakola. Bakat manéhna ahirna diaku ogé ku dunia internasional saprak manéhna ngilu Nike All Asian Camp di taun 2004.

## Karir 
Karir manéhna teu leupas ti pangrojong kolotna, hususna bapakna, nu biasa dilandih Rizal Kulle. Manéhna hayang pisan ngawujudkeun impian bapakna nu kungsi gagal  jadi pamaén bola  *professional* sanajan bapakna pernah asup jadi pamaén bola PSM Makassar, tapi éta hal teu matak nyieun bapakna lolos jadi pamaén profesional. Hiji mangsa imahna nu di Makassar kahuruan, bapakna kudu pindah ka Jakarta sarta teu bisa deui nuluykeun karir pamaén bolana di Makassar. Muhammad Rafli resep pisan ka Luis Suarez. Munggaran asup Sakola Sepak Bola, manéhna asup ka Akademi Villa ditaun 2006. Wanci sakola di SMA Darussalam, Tangerang Selatan, manéhna tuluy jadi santri di Pondok Pesantren Al Asyariah.

### ASIFA 
Muhammad Rafli kungsi asup ka tim Bhayangkara U-21 dina taun 2006. Ngan teu lila sanggeus gabung jeung klub Bhayangkara, manéhna tuluy gabung jeung Aji Santosa International Football Academy (ASIFA). Di ieu akademi nu geus kasohor nyiptakeun legenda sepak bola Indonésia ieu, bakat manéhna leuwih hadé deui kusabab digembléng latihan. Malahan mah ngan sataun di éta akademi, manéhna geus bisa turun jadi pamaén bola nu *professional*. Maén munggaran pas AREMA tandang jeung Bhayangkara, tanggal 23 april taun 2017. Muhammad Rafli jadi salah sahiji *gelandang serang* nu mindeng maén jeung Singo Edan (sebutan pikeun AREMA).

## Préstasi 
Dina taun 2019 Muhammad Rafli berhasil meunangkeu prédikat *Man of The Match* di laga Merlion Cup Indonésia vs Filipina. Dina laga éta, Muhammad Rafli nyiptakeun *hattrick*.

Salian ti éta manéhna ogé geus berhasil mawa klubna sababaraha kali juara, diantarana:

## Statistik 
Ieu di handap statistik maén Muhammad Rafli: 

## Tutumbu Kaluar 
* Pamaén Muhammad Rafli 
* Statistik Muhammad Rafli
## Rujukan
Los Angeles

**Los Angeles** (; ; ), sacara resmi disebut **Kota Los Angeles** jeung biasana kawéntar ku singkatan **L.A.**, nyaéta kota nu boga pangeusi panglobana di California; kota nu boga pangeusi kadua panglobana di Amérika Sarikat, saanggeus Kota New York; jeung kota nu boga pangeusi katilu panglobana di Amérika Kalér, saanggeus Kota Méksiko jeung Kota New York. Los Angeles mangrupa puseur budaya, finansial, jeung komérsial California Kidul nu miboga pangeusi kurang leuwih hampir opat juta jelema. Ieu kota kawéntar ku iklim Méditérania, karagaman étnis, Hollywood, industri hiburan, jeung kota  metropolis nu nyebar.

## Catetan 
## Rujukan 
## Bacaan lanjutan 
**Umum**
* 
* 
* 
* 
* 
* 
* 

**Arsitéktur jeung téori urban**
* 
* 
* 
* 
* 
* 

**Kaitan jeung ras**
* 
* 
* 
* 
* 

**Lingkungan**
* 
* 

**Seni jeung literatur**
* 
* 

## Tutumbu luar 
* Koordinat géografi: 
*
Kirai

**Kirai**; *true sago palm*;  *metroxylon* nyaéta tangkal nu asalna tina kulawarga *Arecaceae* (*palm*).

## Ngaran daérah
Tangkal kirai dina basa Indonésia disebut tangkal *sagu*, urang Jawa nyebutna *ambulung* atawa *kersulu*, di Ambon disebutna *lapia*. Di Kapuloan Banda, tangkalna disebut *romiho*, sedengkeun tipungna disebut *sangyera*. Di Makassar tangkalna disebut *rambiya* jeung tipungna disebut *palehu*.

Disawatara nagara: Malaysia nyebutna tangkal *rumbia*, urang Pilipina nyebutna *lumbia atawa lăbi*, di Melanau disebut *balau*, di Burma disebut *thagu-bin*, di Kamboja jeung Thailand disebut *sa-khu*,  jeung réa-réa deui.

## Habitat
Kirai hirup di daérah nu mibanda iklim tropis baseuh, nyebar nepi ka daérah nu perenahna 700 mdpl.

Tangkal kirai hirupna ngadapur (aya sababaraha tangkal dina satempat), henteu mibanda dahan sarta tangkalna katembong leuwih gendut.

Aci kirai beunang ngala mibanda kandungan : 27% Amilosa, 73% amilopektin. Tina contoh aci kirai nu garing ti sababaraha daerah di Indonesa, aci kirai mibanda : 10-17% cai, protein 0,31%, lemak atawa gajih 0,11 - 25 %, karbohidrat 81-88%, piber/serat 1,35%.

## Dicutat tina
Masita Mahmudin

**Masita Mahmudin** () nyaéta pamaén badminton Indonésia anu kiwari ngagabung dina klub Jaya Raya Jakarta.

## Kiprah 
Kiprah Masita minangka tim ganda campuran badminton geus muncul ti taun 2013 kénéh, sarta kungsi dipasangkeun jeung sababaraha pamaén badminton séjén dina rupa-rupa laga tanding. Antarana baé dina taun 2013 Masita kungsi jadi pasangan maén Kevin Sanjaya dina World Junior Championship di Bangkok sarta hasil jadi *runner-up* boh di nomor tunggal (disebut ogé Piala Bimantara) boh di nomor beregu (disebut ogé Piala Suhandinata). Dina laga tanding Vietnam Open taun 2017 Masita asup ka babak final kalawan dipasangkeun jeung Riki Widianto sarta hasil jadi *runner-up*.

Dina final Djarum Sirkuit Nasional (Sirnas) Sulawesi Selatan Open 2018 Masita anu dipasangkeun jeung Markis Kido hasil ngéléhkeun pasangan Irfan Fadhillah/Pia Zebadiahbernadet. Saméméhna Masita hasil jadi juara umum dina seri katilu di Sirnas Jawa Barat kalawan dipasangkeun jeung pamaén anu séjén., jeung Djarum Sirnas Balikpapan 2018. Dina gelar laga tanding Singapore International Series taun 2018, pasangan Masita/Adnan hasil jadi runner-up sanggeus éléh ku pasangan Yeung Min Nok/Ng Tsz Yau ti Hongkong.

Ku kamampuh jeung pangalamanana, Masita teu ngarasa hésé pikeun maén sanajan béda pasanganana. Dina laga kompetisi éta kénéh, Masita kungsi dipasangkeun jeung pamaén Inggris, Fee Teng Liew pikeun ganda putri, sarta hasil jadi *runner-up*.

## Cidra 
Taun 2016 Masita kungsi miluan *Excercise Terapi* nu dirarancang ku PBSI salila genep bulan bareng jeung Bellaetrix Manuputry lantaran cidra tuur. Kitu deui dina laga ganda dewasa campuran Djarum Sirkuit Nasional Premier Li-ning Jawa Tengah Open 2019, Masita anu dipasangkeun jeung Amri Syahnawi ngawakilan PB Jaya Raya Jakarta teu bisa tanding dina laga final lantaran cidra deui sanggeus maén dina babak semifinal nu kawilang ripuh. Antukna pasangan Tiara Rosalia Nuraidah/Nugroho Andi Saputro ti PB Halim nu jadi lawan tandingna hasil jadi juara, bari teu kudu tanding.

## Laga Tanding
Ganda Campuran

## Rujukan